ᱥᱤᱝᱯᱷᱳ ᱡᱟᱹᱛ

ᱥᱤᱝᱯᱷᱳ ᱥᱮ ᱪᱤᱝᱯᱷᱳ ᱡᱟᱹᱛ ᱫᱚᱚ ᱪᱤᱱ, ᱢᱭᱟᱱᱢᱟᱨ ᱟᱨ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱠᱚᱸᱭᱮᱸ ᱥᱟᱢᱟᱝ ᱴᱚᱴᱷᱟ ᱨᱮ ᱵᱮᱨᱮᱞ ᱟᱠᱟᱱ ᱢᱮᱱᱟᱜ ᱠᱚ ᱢᱤᱫ ᱦᱩᱰᱤᱧ ᱡᱟᱹᱹᱛ ᱠᱟᱱᱟ ᱠᱚ| ᱠᱚᱸᱭᱮᱸ - ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱟᱨ ᱚᱨᱩᱱᱟᱱᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱜᱮ ᱱᱩᱠᱩ ᱫᱚ ᱥᱟᱝᱜᱮ ᱢᱟᱪᱷᱟ ᱠᱚ ᱧᱟᱢᱚᱜ-ᱟ, ᱥᱟᱶ ᱥᱟᱶᱛᱮ ᱢᱮᱜᱷᱟᱞᱚᱭ ᱟᱨ ᱢᱚᱱᱤᱯᱩᱨ ᱯᱚᱱᱚᱛ ᱨᱮ ᱟᱫᱚᱢ ᱟᱫᱚᱢ ᱡᱟᱭᱜᱟ ᱠᱚᱨᱮ ᱠᱚ ᱧᱟᱢᱚᱜ ᱜᱮᱭᱟ|ᱥᱤᱧᱚᱛ ᱥᱚᱨᱠᱟᱨᱟᱜ ᱡᱚᱱᱚᱡᱟᱹᱛᱤ ᱠᱟᱹᱢᱤ ᱢᱚᱱᱛᱨᱚ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱟᱥᱟᱢ ᱨᱮ ᱥᱤᱝᱯᱷᱳ ᱠᱚᱣᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱦᱚᱭᱚᱜ ᱠᱟᱱᱟ ᱒᱓᱔᱒| ᱒᱐᱐᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱚᱨᱩᱱᱟᱪᱚᱞ ᱯᱨᱯᱫᱮᱥ ᱨᱮ ᱕᱕᱐᱐ ᱡᱚᱱᱟ ᱥᱤᱝᱯᱷᱳ ᱡᱟᱹᱛᱤᱤ ᱦᱚᱲ ᱠᱚ ᱛᱟᱦᱮᱸᱠᱟᱱᱟ|
ᱛᱟᱯᱟᱦᱮᱱ
ᱟᱥᱟᱢ
ᱥᱤᱝᱯᱷᱳ ᱠᱚ ᱫᱚ ᱢᱚᱝᱜᱚᱞᱤᱭᱟᱱᱱ ᱨᱮᱦᱮᱫ ᱨᱮᱱ ᱦᱚᱲ ᱠᱟᱱᱟ ᱠᱚ ᱟᱨ ᱩᱱᱠᱩᱣᱟᱜ ᱞᱟᱹᱭ ᱪᱟᱞ ᱟᱹᱜᱩ ᱠᱟᱛᱷᱟ ᱞᱮᱠᱟ ᱛᱮ ᱥᱮ ᱱᱟᱜᱟᱢ ᱞᱮᱠᱟ ᱛᱮ ᱟᱢᱫᱟᱡᱽ ᱢᱟᱹᱥᱤ ᱢᱟᱬᱟᱝ ᱘᱐᱐ ᱥᱮᱨᱢᱟ ᱠᱷᱚᱱ ᱗᱐᱐ ᱥᱮᱨᱢᱟ ᱦᱟᱹᱵᱤᱡ ᱢᱚᱝᱜᱚᱞᱤᱭᱟ ᱨᱮᱭᱟᱜ ᱢᱟᱡᱚ-ᱤ ᱥᱤᱝᱨᱟ ᱵᱟᱢ ᱥᱮ ᱱᱚᱱᱚᱭ ᱥᱤᱝᱨᱟ ᱵᱟᱢ ᱠᱷᱚᱱ ᱛᱤᱵᱽᱵᱚᱛ ᱨᱮᱭᱟᱜ   ᱮᱛᱚᱢ- ᱯᱟᱪᱷᱮ ᱴᱚᱴᱷᱟ ᱨᱮᱠᱚ ᱵᱮᱨᱮᱞ ᱞᱮᱱᱟ| ᱢᱟᱹᱥᱤ ᱢᱟᱲᱟᱝ ᱓᱐᱐ ᱥᱮᱨᱢᱟ ᱠᱷᱚᱱ ᱑᱐᱐ ᱥᱮᱨᱢᱟ ᱦᱟᱹᱵᱤᱡ ᱛᱮ ᱩᱱᱠᱩ ᱫᱚ ᱵᱽᱨᱚᱦᱢᱚᱯᱩᱛᱨᱚ ᱵᱮᱰᱟ ᱨᱮᱠᱚ ᱵᱚᱞᱚ ᱞᱮᱱᱟ| ᱟᱫᱚᱢ ᱟᱫᱚᱢ ᱯᱚᱱᱰᱤᱛ ᱠᱚᱣᱟᱜᱜ ᱢᱮᱱ ᱞᱮᱠᱟ ᱛᱮ ᱟᱥᱟᱢ ᱨᱮᱱ ᱥᱤᱝᱯᱷᱳ ᱟᱨ ᱢᱭᱟᱱᱢᱟᱨ ᱨᱮᱱ ᱡᱤᱝᱯᱷᱳ ᱫᱚᱠᱚ ᱢᱤᱫ ᱜᱮᱭᱟ
|

ᱚᱨᱩᱱᱟᱪᱚᱞ ᱯᱨᱚᱫᱮᱥ
ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮ ᱨᱮᱭᱟᱜ ᱪᱟᱞᱟᱝ ᱟᱨ ᱞᱚᱦᱤᱛ ᱦᱚᱱᱚᱛ ᱥᱟᱶᱛᱮ ᱱᱟᱢᱥᱟᱝ ᱦᱚᱱᱚᱛ ᱨᱮ  ᱥᱤᱝᱯᱷᱳ ᱦᱚᱲ  ᱫᱚ  ᱵᱮᱨᱮᱞᱞ ᱟᱠᱟᱱᱱ ᱢᱮᱱᱟᱜᱜ ᱠᱚᱣᱟ|
ᱯᱟᱹᱨᱥᱤ ᱟᱨ ᱪᱤᱠᱤ
ᱥᱤᱝᱯᱷᱳ ᱡᱟᱹᱛ ᱛᱤᱵᱽᱵᱚᱛᱤ- ᱵᱚᱨᱢᱤ ᱨᱮᱦᱮᱫ ᱨᱮᱱ ᱡᱟᱹᱛ ᱠᱟᱱᱟ ᱠᱚ ᱱᱩᱠᱩ ᱫᱚ ᱥᱤᱝᱯᱷᱳ ᱯᱟᱹᱨᱥᱤ ᱛᱮ ᱜᱮᱠᱚ ᱨᱚᱲᱟ।

ᱥᱟᱶᱛᱟ ᱟᱨ ᱞᱟᱭ ᱞᱟᱠᱪᱟᱨ
ᱥᱤᱝᱯᱷᱳ ᱠᱚᱫᱚ ᱢᱤᱫᱴᱮᱱ ᱟᱹᱰᱤ ᱢᱤᱫᱡᱩᱢ ᱥᱟᱶᱛᱟ ᱠᱟᱱ ᱛᱟᱠᱚᱣᱟ| ᱟᱥᱟᱢ ᱟᱨ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮ ᱥᱤᱝᱯᱷᱳ ᱠᱚᱫᱚ ᱱᱟᱢᱯᱷᱩᱠ ᱠᱷᱣᱟ, ᱰᱤᱭᱩᱱ ᱠᱷᱣᱟᱝ, ᱴᱤᱭᱮᱱ ᱠᱷᱣᱟᱱ ᱟᱨ ᱴᱩᱨᱩᱝ ᱠᱷᱣᱟᱝ ᱧᱩᱛᱩᱢᱟᱱ ᱯᱚᱱᱭᱟ ᱦᱟᱹᱴᱤᱧ ᱨᱮ ᱠᱚ ᱦᱟᱹᱴᱤᱧ ᱠᱟᱫᱟ| ᱱᱚᱱᱰᱮ ᱠᱷᱣᱟᱝ ᱟᱹᱲᱟᱹ ᱨᱮᱭᱟᱜ ᱢᱟᱱᱮᱛ ᱫᱚ ᱦᱚᱭᱚᱜ ᱠᱟᱱᱟ, ᱡᱟᱦᱟᱸ ᱢᱤᱫ ᱠᱷᱟᱥ ᱴᱚᱴᱷᱟ| ᱥᱤᱝᱯᱷᱳ ᱠᱚᱫᱚ ᱯᱚᱱᱭᱟ  ᱛᱷᱚᱠ ᱢᱮᱱᱟᱜ ᱠᱚᱣᱟ| ᱱᱚᱣᱟ ᱠᱚᱫᱚ ᱦᱚᱭᱚᱜ ᱠᱟᱱᱟ ᱢᱟᱨᱤᱯ, ᱞᱟᱛᱷᱟᱣ, ᱞᱟᱯᱷᱟᱭ, ᱝᱠᱷᱩᱢ ᱟᱨ ᱢᱚᱨᱟᱱ| ᱟᱹᱛᱩ ᱨᱮᱱ ᱢᱟᱹᱧᱡᱷ᱾ ᱫᱚ ᱟᱜᱤ ᱥᱮ ᱢᱤᱨᱮᱝ ᱥᱮ ᱟᱜᱤ ᱢᱮᱨᱤᱜ ᱠᱚ ᱢᱮᱛᱟᱣ ᱠᱚᱣᱟ| ᱟᱜᱤ ᱴᱷᱮᱱ ᱜᱮ ᱟᱹᱛᱩ ᱨᱮᱭᱟᱜ ᱡᱚᱛᱚ ᱞᱮᱠᱟᱱ ᱟᱹᱭᱫᱟᱹᱨᱤ ᱨᱟᱡᱟᱨᱤ ᱟᱨ ᱥᱟᱟᱶᱛᱟᱹᱨᱤ ᱫᱚ ᱛᱟᱦᱮᱱᱟ|
ᱥᱟ.ᱠᱷᱭᱟ.ᱛ

ᱛᱷᱚᱠ:ᱡᱟᱹᱛᱤ